OzLabs/hebrew-wiki-articles huggingface dataset:
נחל חביבה

נחל חביבה (בערבית: ואדי מסין) הוא נחל אכזב היורד מצפון השומרון למזרח השרון. אורכו כ־33.7 קילומטרים.

== תוואי הנחל ==
מוצא הנחל ממוקם בגובה של כ־420 מטרים מעל פני הים, בין היישובים הפלסטינים ענזה, א-זאוויה וסנור בנפת ג'נין שבצפון תחומי הרשות הפלסטינית. לאחר מכן הנחל חולף מתחת לכביש 60 וממשיך מדרום לעיירה עג'ה. הנחל זורם בין יישובים פלסטיניים נוספים עד שיוצא מתחומי השומרון וחולף מתחת לגדר ההפרדה ולקו הירוק, בין היישובים עתיל, זיתא וזמר. בסמוך לקיבוץ מגל עובר הנחל מתחת לכביש 6, ובהמשך, בסמוך ללהבות חביבה, מתחת לכביש 5815 ולכביש 581. לקראת סופו חולף הנחל בסמוך ממזרח למושב שדה יצחק, ואז, בגובה של כ־20 מטרים מעל פני הים, מייד לאחר שחולף מתחת לכביש 9, ליד המושב מאור, נשפך הנחל לנחל חדרה.

חביבה
קטגוריה:השרון: גאוגרפיה
נחל נחת

נחל נחת הוא נחל אכזב קצר בגליל העליון. אורכו כ־2.4 קילומטרים.

== תוואי הנחל ==
מוצא הנחל ממוקם בגובה של כ־420 מטרים מעל פני הים כ־700 מטרים מערבית ליישוב מצפה הילה וכ־1.15 קילומטר מדרום־מזרח למבצר מונפור. כיוון הזרימה שלו הוא מערבה. הנחל זורם במקביל מדרום לכביש המחבר בין היישובים מצפה הילה ומנות. במרחק של כקילומטר מזרחית למנות ובגובה של כ־230 מטרים מעל פני הים, נשפך נחל נחת לנחל שעל.

נחת
פול פורמן

פול פורמן (באנגלית: Paul Forman; נולד: 16 במרץ 1994) הוא שחקן ודוגמן צרפתי-בריטי.

== קריירה ==
=== דוגמנות ===
כדוגמן בינלאומי עבד פורמן בבריטניה, צרפת, גרמניה, איטליה ואוסטרליה. הוא הופיע על שערי מגזיני האופנה 'Attitude' ו-'Desnudo', תוך כדי עבודה עבור מותגים בהם "שוורצקופף", "נקסט", "קלווין קליין", "קלארינס" ו"קרטייה".<ref></ref>

== משחק ==
בשנת 2019 שיחק בתפקיד ראשי בסרט האימה הבלשי "נוורלנד".<ref></ref> באותה שנה שיחק בסרט האימה "השחף".<ref></ref> שנה לאחר מכן שיחק בתפקיד חוזר בסדרת הטלוויזיה הנסיכה הספרדייה. בסדרה גילם פורמן את פרנסואה השני, מלך צרפת.<ref></ref> בשנת 2021 שיחק בסדרה הקומית "פרנק מאירלנד"

בשנת 2022 הופיע בסדרת הטלוויזיה '"Riches". באותה שנה שיחק בתפקיד חוזר בעונה השלישית של סדרת הטלוויזיה אמילי בפריז.<ref></ref><ref></ref><ref></ref> בנובמבר 2023 לוהק פורמן לתפקיד בסדרה הדרמה העתידית Stags.<ref></ref>

== חיים אישיים ==
מאז 2023, פורמן נמצא במערכת יחסים עם השחקנית האמריקאית אשלי פארק. השניים נפגשו לראשונה על הסט בעונה השלישית של אמילי בפריז ב-2022.<ref></ref>

==קישורים חיצוניים==

== הערות שוליים ==

קטגוריה:דוגמנים בריטים
קטגוריה:דוגמנים צרפתים
קטגוריה:שחקני קולנוע וטלוויזיה בריטים
קטגוריה:שחקני קולנוע וטלוויזיה צרפתים
קטגוריה:ילידי 1994
There Must Be More to Life Than This

"There Must Be More to Life Than This" (בעברית: "חייב להיות יותר לחיים מאשר זה") הוא הרצועה השמינית מאלבום הסולו של סולן להקת קווין פרדי מרקיורי Mr. Bad Guy, שיצא לאור ב־29 באפריל 1985 על ידי קולומביה רקורדס.
השיר הוקלט במקור על ידי קווין לאלבומם משנת 1982 Hot Space, אך הלהקה כשלה ליצור את הגרסה הסופית לאלבום. קודם לכן, השיר הוקלט כדואט של מרקיורי ביחד עם מייקל ג'קסון, ביחד עם עוד 2 שירים: "State of Shock" (שעובד מאוחר יותר על ידי מיק ג'אגר לגרסה מאת חמישיית הג'קסונים) והשיר "Victory" (שלבסוף לא הוצא לאור).

== הגרסה של קווין ומייקל ג'קסון ==
לאחר מותו של מייקל ג'קסון ב־2009, גיטריסט להקת קווין בריאן מיי ומתופף הלהקה רוג'ר טיילור נקטו בפעולות על מנת לשמר את כל שלושת הדואטים של מרקיורי וג'קסון במטרה להוציא אותם לאור ב-2012. עם זאת, רוג'ר טיילור דמה את ההתעסקות באחוזה של מייקל ג'קסון כ"התבוססות בדבק". בסופו של דבר, הצדדים הסכימו לשחרר רק את "There Must Be More to Life Than This" בלבד. "הייתי מאוד מרוצה מכך שיש לנו 3 רצועות חדשות להוסיף לאלבום Queen Forever", אמר טיילור. "בנוסף לרצועה של מייקל ג'קסון "There Must Be More to Life Than This", ישנו עוד שיר נוסף שפרדי מרקיורי ביצע איתו (עם מייקל ג'קסון), שנקרא "State of Shock" עם סאונד עצום של רוק. אבל יכלנו לשים רק רצועה אחת עם מייקל, וזו בושה גדולה."
גורם משמעותי שתרם לעיכוב הזמן שלקח להקליט את השיר היה תסכול של מרקיורי על ההתעקשות של ג'קסון לאפשר ללאמה המחמד שלו להיות נוכחת באולפן בזמן ההקלטות. לדבריו של האמרגן ג'ים ביץ', מרקיורי אמר לו "אתה יכול להוציא אותי מכאן? אני מקליט עם לאמה." ג'קסון מנגד לא התלהב מהשימוש של מרקיורי בסמים במהלך ההקלטות שלהם. מרקיורי חזר ללונדון זמן קצר לאחר מכן, והרצועה נותרה לא גמורה.
הגרסה באלבום Queen Forever הופקה ועברה מיקס על ידי ויליאם אורביט, המכילה את רצועת הליווי המקורית מסשנים של האלבום של קווין Hot Space עם מיי בגיטרה, טיילור בתופים וג'ון דיקון בגיטרה בס. מיקס חלופי של מיי נדחה לטובת הגרסה של אורביט. גרסת סולו שהוקלטה על ידי ג'קסון הוקלטה והודלפה אך לא הוצאה לאור לבסוף.

== קרדיטים ==
*פרדי מרקיורי - סולן וזמר רקע (קולות רקע).
*בריאן מיי - גיטרה חשמלית.
*ג'ון דיקון - גיטרה בס.
*רוג'ר טיילור - תופים, כלי הקשה.
*מייקל ג'קסון - שירה משותפת.

== מיקומי שיא ==

==קישורים חיצוניים==

== הערות שוליים ==

קטגוריה:שירי 1982
קטגוריה:שירי 2014
קטגוריה:שירי קווין
קטגוריה:שירי מייקל ג'קסון
קטגוריה:שירים באנגלית
קטגוריה:שירים שהופקו על ידי ויליאם אורביט
מסור סרט

מסור סרט לחיתוך עץ
מסור סרט (באנגלית: Band Saw) הוא מסור הכולל להב אנכי בדומה למסור אנכי, אם זאת בניגוד למסור אנכי ולמסור נימה, המסורית של מסור הסרט לא נעה למטה ולמעלה אלא בכיוון אחד בתנועה מעגלית שכן היא מחוברת ללולאת סרט. מסור סרט יכול להגיע בתצורה בה הלהב ממוצב בצורה אנכית על משטח העבודה או בתצורות נוספות בהתאם לחומר הגלם והצרכים הרלוונטיים.
סרטי הלהבים
מסור סרט מאפשר חיתוך מדויק של חלקי עץ לאורך קווים מעוגלים ומפותלים בדומה למסור אנכי, אם זאת מסור סרט מאפשר שליטה מדויקת יותר בתוצאה ועבודה נוחה יותר. מסור סרט מאפשר פריסה של חומר אפילו לעוביים דקיקים בשל העומק של המסורית ובשל מנגנון הנעילה של החומר על משטח העבודה. בנוסף מסור סרט בניגוד למסור אנכי מושך את שבבי העץ למטה ובכך מאפשר לשמור על סביבת עבודה נקייה יותר. היתרון הזה הוא תוצר ישיר של המנגנון בו הלהב זז בכיוון אחד בלבד.

הלהב עצמו מופיע במגוון גדלים, צפיפות וגובה שיניים, מה שמאפשר למכונה להיות רב-תכליתית ומסוגלת לחתוך מגוון רחב של חומרים כולל עץ, מתכת ופלסטיק.

== היסטוריה ==
הרעיון של המסור מתועד לראשונה בשנת 1809, אז רשם וויליאם ניוברי פטנט בריטי על הרעיון, אך המסורים נותרו בלתי מעשיים בעיקר בגלל חוסר היכולת לייצר להבים מדויקים ועמידים, כפיפה מתמדת של הלהב על הגלגלים גרמה לכשל של החומר או התפרקות הריתוך.

כמעט 40 שנה חלפו עד שאן פאולין קרפין המציאה טכניקת ריתוך שתתגבר על המכשול הזה. היא הגישה בקשה בצרפת לפטנט ב-1846, וזמן קצר לאחר מכן מכרה את הזכויות ליצרן בשם א. פרין. שילוב שיטה זו עם סגסוגות פלדה חדשות וטכניקות חישול מתקדמות אפשרו לפרין לייצר את להב המסור המודרני הראשון.

הפטנט האמריקאי הראשון למסור סרט הוענק לבנג'מין בארקר מאלסוורת', מיין, בינואר 1836. באפריל 1871 רשם פול פריביל פטנט על גרסה משופרת של המסור סרט ואף הקים קו ייצור מסחרי של המוצר.

== סוגים ושימושים שונים ==
=== עיבוד עצים ===
מסור סרט אופקי לפריסת בולי עץ
מסורי סרט בגדלים שונים משמשים שלל אפשריות של חיתוך ועיבוד עץ. מסורי סרט גדולים בעלי גרון (השטח שבין תושבת הסכין למשטח העבודה) גבוה או בעלי סכין אופקי משמשים לפריסה של בולי עץ ועדיפים על פני מסורים עגולים מכיוון שהם מסוגלים לחתוך עצים עבים יותר והם בעלי עובי סכין דק יותר המבזבז פחות עץ.

מסורי סרט שולחניים נייחים וניידים משמשים לשלל עבודות עץ, פריסה של קרשים, חיתוכים עדינים ומפותלים, וחיתוכים מדויקים בחלקי עץ קטנים.
חיתוך פיסות עץ קטנות במסור סרט

=== חיתוך מתכות ===
מסורי סרט ייעודים משמשים למטרות תעשייתיות של חיתוך מתכות. מסור סרט לחיתוך מתכת מצויד בסכין עבה יותר, ובדרך כלל גם במברשות בין גלגלי הסכין כדי למנוע משבבי הברזל להיתקע בהם, ונוזל קירור להגנה על הלהב. הוא יכול להופיע בצורתו האנכית או בצורה אופקית לחיתוך צינורות ארוכים וכדומה.
מסור סרט אופקי נייד לחיתוך מתכת

=== חיתוך בשר ===
מסורי סרט משמשים במטבחים לחיתוך ופריסה של מוצרים קפואים או עצמות ללא מאמץ פיזי והשקעת הזמן הנדרשים בחיתוך באמצעיים מכניים. מסורי סרט לחיתוך בשר מיוצרים בדרך כלל מפלדת אל-חלד בעל תכונות קלות לניקוי.
מסור סרט מפלדת אל חלד לחיתוך בשר

== קישורים חיצוניים ==

== הערות שוליים ==

קטגוריה:מסורים
קטגוריה:כלי עבודה
קטגוריה:כלי עבודה במטבח
אלברכט פון שטוש

אלברכט פון שטוש (בגרמנית: Albrecht von Stosch; 20 באפריל 1818 – 29 בפברואר 1896) היה גנרל חיל הרגלים ואדמירל גרמני ששימש כמפקד הראשון של הצי הקיסרי הגרמני החדש שהוקם בין השנים 1872 ל-1883 <ref></ref>

== ביוגרפיה ==
שטוש נולד ב-20 באפריל 1818 בקובלנץ, הוא היה בן דודו של הנס שטוש-סרסאני, מייסד הקרקס סרסאני. הוא היה בנו השלישי של הגנרל הפרוסי הרמן פרדיננד שטוש, שהיה איש צבא מסורתי בעל רגשות לאומיים. בדיוק כמו אביו, שטוש היה מודע למסורת של חובה ושירות, והמורשת הצבאית הפרוסית הייתה דעה פוליטית נחרצת שלו.<ref name=":0"></ref>

לאחר שהתחנך בבתי ספר ממלכתיים ובגימנסיה, ב-1829 התגייס שטוש כצוער לצבא הפרוסי. ב-1835 מונה שטוש, שהיה בן שבע עשרה, ללויטננט בצבא הפרוסי. בסופו של דבר הוא הפך לקצין המטה הכללי.

שטוש השתתף במלחמת אוסטריה–פרוסיה בתור קצין אג"ם של הארמייה השנייה.

לאחר מלחמת צרפת–פרוסיה, מונה שטוש גם לאדמירל ולראש האדמירליות הראשון, ובכך של הצי הקיסרי הגרמני החדש. הוא קיבל תואר אצולה מהקיסר וילהלם הראשון על שירותו הנאמן למדינה; הוא ראה את עצמו כרפורמטור.

שטוש מת בריינגאו ב-29 בפברואר 1896. קיים אי בצ'ילה על שמו, איסלה סטוש.

== עיטורים ==
* :<ref name="prus1"></ref>
** אביר מסדר הכתר המלכותי, דרגה שנייה, 23 בספטמבר 1865
** פור לה מריט (צבאי), 20 בספטמבר 1866
** צלב המפקד של מסדר בית הוהנצולרן המלכותי, עם חרבות, 16 ביוני 1871
** הצלב הגדול של מסדר העיט האדום, עם עלי אלון, 18 בינואר 1878
** אביר מסדר העיט השחור, 17 בספטמבר 1881; עם שרשרת, 1882
* : מפקד מסדר לודוויג, דרגה ראשונה, 15 במרץ 1868<ref></ref>
* :<ref></ref>
** הצלב הגדול של מסדר אלברט, 1867
** הצלב הגדול של מסדר ההצטיינות, עם עיטור מלחמה, 1871
* : הצלב הגדול של מסדר ההצטיינות הצבאית, 2 בינואר 1871<ref name="wurtt1"></ref>
* : הצלב הגדול של מסדר אולף הקדוש המלכותי, 1 ביוני 1875<ref></ref>

== קישורים חיצוניים ==

== הערות שוליים ==

קטגוריה:מעוטרי פור לה מריט
קטגוריה:גנרלים בצבא הפרוסי
קטגוריה:אדמירלים בצי הקיסרי הגרמני
קטגוריה:גרמנים שנולדו ב-1818
קטגוריה:גרמנים שנפטרו ב-1896
קטגוריה:חברי הבית העליון של הלנדטאג של פרוסיה
מחמוד חמוד

מחמוד חמוד (1935 - 8 במאי 2018) היה פוליטיקאי ודיפלומט לבנוני.

חמוד היה מוסלמי שיעי. הוא נולד בכפר כילא, בדרום לבנון.

חמוד שימש כשגריר לבנון באיחוד האמירויות הערביות, גרמניה המערבית, ברית המועצות, פינלנד והממלכה המאוחדת.

בשנת 2000 התמנה חמוד לשר החוץ הלבנוני, תפקיד בו כיהן עד 2003, אז התחיל לכהן כשר הביטחון בעקבות חילופי שלטון. ב-2004 לאחר עלייתו לשלטון של עמר כראמי הוא מונה מחדש לשר החוץ.<ref></ref>

בשנת 2005 התפטר חמוד מתפקידו יחד עם כל חברי הממשלה.

חמוד נפטר ב-8 במאי 2018.

== הערות שוליים ==

קטגוריה:שרי החוץ של לבנון
קטגוריה:שרי ההגנה של לבנון
קטגוריה:ילידי 1935
קטגוריה:נפטרים ב-2018
קרל אוטו פון ראומר

קַרְל אוֹטוֹ פוֹן רַאוּמֶר (בגרמנית: Karl Otto von Raumer; ) היה מדינאי פרוסי, ובן למשפחת האצולה של פון ראומר.

==קורות חיים ועבודתו==
הוא למד בתיכון בשטטין ולאחר מכן למד משפטים באוניברסיטת גטינגן ובאוניברסיטת הומבולדט של ברלין. לאחר מכן הוא קיבל משרה כשמאי משנת 1831 וכחבר מועצה ממשלתית משנת 1834, תחילה בפוזן וב-1838 בפרנקפורט על האודר. בשנת 1840 התקבל ראומר למשרד האוצר של פרוסיה, שם קודם למועצת הכספים הפרטית באותה שנה. שנה לאחר מכן מונה ל, בשנת 1843 כסגן נשיא ממשלת , בשנת 1845 כנשיא המחוז של ממשלת ובאותו תפקיד בשנת 1848 ב. ב-19 בדצמבר 1850 מינה אותו הקבינט של לשר התרבות במשרד הפרוסי לענייני רוח, חינוך ורפואה, שבראשו עמד עד פיטוריו של מנטויפל בנובמבר 1858. בינתיים היה חבר ב מ-1850 עד 1852 ולאחר מכן כחבר בבית הנבחרים הפרוסי.

קרל אוטו פון ראומר היה הנציג העיקרי של הריאקציה האורתודוקסית-מונרכיסטית והפוליטיקה שלו הייתה שייכת לזרוע המורחבת של הקמרילה, חוג לא רשמי אך רב השפעה של יועצים סביב המלך. בין הצעדים הלא פופולריים השונים שלו, מה שנקרא "תקנות" () שפורסמו ב-1854 ונתקלו בהתנגדות אלימה ביותר. התקנות תבעו להפוך את עיקרי הדת של הכנסייה הנוצרית לבסיס הלימודים בית הספר היסודי ואין לאפשר לתלמידי הסמינרים אפילו ללמוד את הקלאסיקות הגרמניות. מצד שני, הם הביאו להגבלה ופישוט של חומר ההוראה, אך שהתעלמו ממנו. שנתיים קודם לכן, הוא כבר ספג ביקורת על "גזירות ראומר" שלו, שבהן הוא, בעצמו ממשפחה פרוטסטנטית מסורתית, רצה להביא את הכמורה, במיוחד את הקתולית, תחת שליטה רבה יותר של המדינה. כתוצאה מכך, הייתה השפעה פוליטית על הבחירות למדינה בשנת 1852, בעידוד , הקמת הפלג הקתולי ב. זה הוביל בסופו של דבר לנסיגה לא רשמית מגזירות אלו. בשנת 1851 הוא לקח תפקיד מוביל באיסור על גני הילדים של פרידריך פרבל. עם זאת, עקב הגירתם של רבים מחסידיו של פרבל, הדבר הוביל לניצחון רעיון גן הילדים באזורים רבים בעולם.

על המדינאות שלו זכה פון ראומר באות , דרגה 1.

קברו של קרל אוטו פון ראומר
קרל אוטו פון ראומר נקבר בבית הקברות הישן סנט מתאוס בברלין-שנברג. קברו הוגר כ של העיר ברלין עד 2017.

==משפחתו==
פון ראומר היה צאצא של משפחת האצולה הבווארית הישנה ומהמאה ה-17 הסקסונית של ראומר. הוריו היו המיור גנרל הפרוסי קרל היינריך פרידריך פון ראומר (1757–1831) ואשתו אלברטין פון טשירשקי (1768–1838), בתו של האלוף הפרוסי קרל וילהלם פון טשירשקי.

קרל אוטו פון ראומר היה נשוי לאליזה וילהלמינה קלמנטינה פון בראוכיטש (1820–1891), בתו של הגנרל הפרוסי של חיל הרגלים אדוארד פון בראוכיטש. הוא הותיר אחריו שלושה בנים וארבע בנות:
* קרל אלברכט אדוארד (Karl Albrecht Eduard, 17 בינואר 1842 – 21 בספטמבר 1876), שמאי בית המשפט
* רודולף היינריך (Rudolf Heinrich, 7 באוגוסט 1843 – 17 ביוני 1882), מנהל מחוז
* אנה אליזבת (Anna Elisabeth, נולדה ב-3 ביוני 1845) נישאה ב-1870 לרודולף פון וודל (מת ב-27 בדצמבר 1890), קפטן פרוסי
* מאריה שרלוטה אליזבת (Marie Charlotte Elisabeth, 21 בנובמבר 1846 – 15 ביולי 1885) נישאה ב-1869 לאלברט פון אורצן, קפטן פרוסי
* אדוארד ברנהרד פרידריך (Eduard Bernhard Friedrich, 26 במאי 1846 – 26 בינואר 1871), לוטננט פרוסי
*אליזבת לואיזה הדוויג (Elisabeth Luise Hedwig, 6 ביוני 1852 – 12 באוגוסט 1888) נישאה ב-1870 לגאורג פון האגן (מת ב-2 באוגוסט 1898), לוטננט קולונל, מפקד גדוד הפרשים מספר 11
* אגנס ברטה אליזבת (Agnes Berta Elisabeth, נולדה ב-25 במרץ 1856)

קרל אוטו
קטגוריה:גרמנים שנולדו ב-1805
קטגוריה:גרמנים שנפטרו ב-1859
גנסיטו

גנסיטו (בספרדית: Gansito; מילולית "אווז קטן", מצורת הקטנה הספרדית של ganso, "אווז") היא עוגת חטיפים מקסיקנית.

== מאפיינים ==

העוגה מתוארת כ"עוגה בטעם ג'לי וקרם עם ציפוי בטעם שוקולד".<ref></ref> היא מיוצרת ומופצת על ידי המותג מרינלה (Marinela), שנמצא בבעלות Grupo Bimbo. גנסיטו מוכרת מאוד גם בארצות הברית, קולומביה, פרו ומדינות רבות באמריקה הלטינית, כמו גם בעלת נוכחות מוגבלת גם באירופה. בשנת 2019 בארצות הברית, 5.46 מיליון אמריקאים אכלו גנסיטו 1–3 פעמים בחודש, כאשר 1.24 מיליון אכלו 4–7 פעמים בחודש ו-1.31 אכלו 8 או יותר פעמים בחודש.<ref></ref>

== היסטוריה ==
=== ייצור ===
גנסיטו הומצא במקסיקו סיטי, מקסיקו בשנת 1957 במפעל מרינלה. אלפונסו וֵלַסְקוֹ המציא את המתכון המקורי לעוגת החטיפים, בעוד ויקטור מילקֶה, גואדלופה פרז ורוברטו סרוויטחה עיצבו את התבניות הנחוצות להפקת עוגת החטיפים.<ref name=":0"></ref> בהתחלה, התבניות הכינו רק שתי עוגות גנסיטו בכל פעם. היום יכולות ליצור 18 בו זמנית.<ref name=":0" /> זו הייתה אחת משלוש עוגות החטיפים הראשונות עטופות בנפרד שיוצרו במפעל מרינלה וההזמנה הראשונה שנעשתה במפעל הייתה עבור 500 גנסיטו, אשר לקח שמונה שעות לייצר.<ref name=":0" /> עוגת החטיפים קיבלה עדיפות במותג מרינלה, ולורנצו סרוויטחה וחַיימֶה חורבה, שניים מהמייסדים המקוריים של Grupo Bimbo ומרינלה, כינו את גנסיטו הכוכב של מוצרי מרינלה.<ref name=":0" />

גנסיטו הפך למוביל המוצר של מרינלה, המייצג 65% מכלל מכירות המוצרים של החברה. בהתחלה, זה עלה לצרכנים רק 80 סנט ועד 1975 מרינלה מכרה מיליון עוגות גנסיטו ביום.
=== הפצה ===
עוגת החטיפים הפכה במהרה למוצר אהוב ומועדף בכל הזמנים במקסיקו, כאשר Grupo Bimbo התרחבה ברחבי הארץ ויצרה מסלולים גם לכפרים הרחוקים ביותר. הקמיע הפופולרי גנסיטו שהפך לסימן מסחרי של מרינלה ומקשט את אריזות עוגות החטיפים עוצב על ידי אלפונסו ולסקו, שהיה ממייסדי Grupo Bimbo. ולסקו יצר גם את הכותרת המפורסמת, "¡Recuérdame!" כלומר, "זכור אותי!" עוגות חטיף גנסיטו ייחודיות ושונות מעוגות חטיפים אחרות בכך שהן מצופות בציפוי וזילוף בטעם שוקולד וממולאות במילוי קרם וג'לי. הקינוח הופץ ונשלח תחילה באמצעות אופניים ולאחר מכן על ידי טנדרים ייחודיים תלת גלגלים שבמקסיקו המכונים "גאנסֶרס". אנשי המכירות שנסעו בכלי הרכב הללו כדי לספק סחורה כונו "גַאנְסרַס" (ganseras).<ref></ref> <ref></ref> המסלולים בהם מכרו הגאנסרס עוגות גנסיטו נקראו "rutas ganseras".<ref name=":0" />
עוגת [[יום הולדת גנסיטו]]
== קישורים חיצוניים ==
* 
* [http://Marinelausa.com Marinelausa.com]

== הערות שוליים ==

קטגוריה:המטבח המקסיקני
קטגוריה:עוגות
תמיר האס

תמיר האס (נולד ב-1 במרץ 1984) הוא איש יחסי ציבור, יועץ אסטרטגי ואיש קריאייטיב. משרדו, "תמיר האס יחסי ציבור", זכה ב ה-Golden World Awards בשנת 2023 שנחשב ל"תחרות האוסקר" של עולם יחסי הציבור הבינלאומי . לאחר הזכייה, מונה האס לשמש כשופט בתחרות, שתתקיים בסוף שנת 2024<ref></ref>.

== ביוגרפיה ==
האס נולד ברמת גן. את תחילת דרכו בתחום עשה אצל איש יחסי הציבור ודובר אגד, ממייסדי התחום מרדכי שיפמן. לאחר מכן, עבד אצל מוטי מורל. האס הקים משרד יחסי ציבור עצמאי בשנת 2016. בעבר כתב טורים לאתר ICE וביזפורטל בנושא תקשורת ויחסי ציבור<ref></ref>.

בשנת 2020 ניהל האס קמפיין גיוס כספים עבור ארגון חסדי נעמי. במסגרת הקמפיין, רואיינה ניצולת שואה בשם ז'ני רוזנשטיין. בעקבות אותו קמפיין, הוזמנה רוזנשטיין להציג את ציוריה במשרדי חברת פייסבוק בישראל, כאשר הציורים אף הועמדו למכירה<ref></ref>.

בשנת 2023 זכה האס בפרס Golden World Awards מטעם ארגון ה-IPRA, הארגון העולמי של עולם יחסי הציבור<ref></ref>. הקמפיין, אותו יזם האס עבור ארגון חסדי נעמי, היה תערוכת הזיכרונות הראשונה בעולם שציירה בינה מלאכותית<ref></ref><ref></ref><ref></ref><ref></ref>. בשנת 2024, נבחר לשמש כשופט בתחרות<ref></ref>.

באוקטובר 2023, ניהל האס קמפיין לתליית שלט החטופים הגדול בעולם, הקורא להחזרת החטופים המוחזקים בעזה על ידי ארגון חמאס. השלט נתלה על בניין דיור מוגן לב גנים נתניה<ref></ref><ref></ref>.

בעקבות הפיצוץ בבית החולים הערבי אל-אהלי, כאשר חדשות BBC האשימו בשוגג בפיצוץ את צה"ל, ואז פרסמו התנצלות לאחר מכן, יזמו תמיר האס והפרסומאי טל ספיבק קמפיין חוצות בינלאומי בשם "עוזרים ל-BBC להפסיק להתנצל"<ref></ref>. הקמפיין הציג את פרטי מערכת חדשות ה-BBC במקומות מרכזיים בעולם, ובו קראו לאזרחים לשלוח מידע מדויק ל-BBC<ref></ref>.

== חיים אישיים ==
האס רווק. מתגורר ברמת גן.

== קישורים חיצוניים ==
* 

== הערות שוליים ==

קטגוריה:יחצ"נים ישראלים
קטגוריה:יועצי תקשורת ישראלים
קטגוריה:רמת גן: אישים
קטגוריה:ישראלים שנולדו ב-1984
מטוורסט

מטוורסט (בגרמנית: Mettwurst) היא נקניקיה גרמנית בעלת טעם חזק.

== מאפיינים ==

הנקניקייה עשויה מבשר חזיר טחון נא שמשתמר על ידי הבשלה, יישון ועישון, לעיתים קרובות עם שום. הסוג הדרום גרמני רך ודומה לנקניק תה. מטוורסט בראונשווייגר מעושן חלקית, אך עדיין רך וניתן למריחה, בעוד שזנים אחרים מצפון גרמניה כמו הולשטיינר קשים יותר ודומים יותר לסלמי, בשל משך העישון הארוך יותר.

== אטימולוגיה ==
המילה mett בגרמנית תחתית, שפירושה 'חזיר טחון ללא בייקון', נגזרת מהמילה הסקסונית העתיקה meti (שפירושה "אוכל"), וקשורה למילה האנגלית meat כלומר "בשר".

== הכנה ושימוש ==
ניתן להכין ולאכול את המטוורסט במגוון דרכים, כמו לבשל או לטגן או למרוח על לחם שיפון עם בצל ולאכול נא. כאשר מכינים בשר חזיר טרי טחון ללא הבשלה/יישון או עישון, זה נקרא פשוט Mett. ציפוי הנקניקייה מיועד לאכילה ובדרך כלל אינו מוסר.

חשוב להשתמש בחומרי גלם איכותיים וטריים; אחרת, מיקרואורגניזמים ורעלים קטלניים יכולים להתפתח. בינואר 1995, 23 ילדים חלו מאוד, אחד מהם מת, אשר חוקר מקרי המוות מצא כי התאונה הקשה הייתה תוצאה של אכילת מטוורסט שום.<ref></ref>

== מחוץ לגרמניה ==
באוסטרליה הדרומית, עקב ההגירה הגרמנית הגדולה במאה ה-19 (לדוגמה לעיירה האנדורף ), נפוצה נקניקיית מטוורסט. היא נוצרת בסגנון הצפון גרמני ומוגשת כנקניק. הוא נצרך לעיתים קרובות בארוחות צהריים בבית הספר וכנשנוש במהלך מסיבות.

בארצות הברית, המטוורסט מזוהה לרוב עם העיר סינסינטי, שם היא נחשבת למנה ייחודית.<ref></ref> העיירה Mineola, Iowa, אשר התיישבו בה כמעט אך ורק מהגרים משלזוויג-הולשטיין, מארחת ארוחת ערב מורשת שנתית עם מטוורסט מעושן קר "בסגנון Schoening", המכונה בניב הגרמנית התחתית בשם Metvuss.

== מוצרים דומים ==
metvursti הפיני דומה ל-metworst ההולנדי או הסלמי. הוא יבש, קשה, בעל טעם חזק ודחוס, והוא נאכל כנתח קר על לחם.

== לקריאה נוספת ==
* רשימת נקניקיות
* רשימת מזונות מעושנים

==קישורים חיצוניים==

== הערות שוליים ==

קטגוריה:המטבח האוסטרלי
קטגוריה:המטבח הגרמני
הייווד הייסמית'

הייווד לי הייסמית' הבן (באנגלית: .Haywood Lee Highsmith Jr; נולד ב-9 בדצמבר 1996) הוא כדורסלן אמריקאי המשחק בקבוצת מיאמי היט מליגת ה-NBA, בעמדת הסמול פורוורד.

==קריירת מכללות==
הייסמית' נולד בבולטימור שבמרילנד, ובין השנים 2014–2018 למד באוניברסיטת וילינג אשר בוירג'יניה המערבית. בעונתו האחרונה בקבוצת הכדורסל של האוניברסיטה, 2017/2018, העמיד ממוצעים של 22.0 נקודות, 12.6 ריבאונדים, 3.0 אסיסטים, 1.9 חטיפות ו-1.8 חסימות למשחק.

==קריירה מקצועית==
הייסמית' לא נבחר כלל בדראפט ה-NBA{{כ}} 2018, והצטרף לדלאוור בלו קואוטס מליגת הפיתוח של ה-NBA.

בינואר 2019 חתם על "חוזה דו-כיווני" בפילדלפיה 76' מליגת ה-NBA, ושיחק עמה בחמישה משחקים עד לסיום עונת .

בעונה הבאה חזר לשחק בדלאוור בלו קואוטס, והעמיד ממוצעים של 10.4 נקודות ו-6.7 ריבאונדים למשחק ב-43 משחקים.

בספטמבר 2020 עבר לשחק בקריילסהיים מרלינס מליגת העל הגרמנית, במדיה קלע 7.9 נקודות בממוצע למשחק.

בתחילת עונת 2021/2022 חזר לקדנציה שלישית בדלאוור בלו קואוטס, וב-11 משחקים בליגת הפיתוח קלע 13.4 נקודות למשחק.

בפברואר 2022 חתם במיאמי היט על שני חוזים עוקבים לעשרה ימים, ובסיומם חתם בקבוצה על חוזה לשלוש שנים. בעונת הפסיד עם מיאמי בגמר ה-NBA מול דנוור נאגטס, בתוצאה 1–4. במשחק הראשון של סדרת הגמר השווה הייסמית' את שיא הקריירה שלו, כשקלע 18 נקודות מהספסל.

==סטטיסטיקות הקריירה==
===בעונה הסדירה של ה-NBA===
{| class="wikitable sortable" style="font-size:95%; text-align:right;"
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות
|-
| 	|| פילדלפיה	|| 5 || 0 || 8.0 || 0.400 || 0.200 || 0.000 || 1.0 || 0.4 || 0.2 || 0.0 || 1.8
|- style="background-color: #EFEFEF;"		||
| 	|| מיאמי	|| 19 || 1 || 8.6 || 0.348 || 0.321 || 0.400 || 1.4 || 0.3 || 0.1 || 0.2 || 2.3
|-		||
| 	|| מיאמי	|| 54 || 11 || 17.9 || 0.431 || 0.339 || 0.464 || 3.5 || 0.8 || 0.7 || 0.3 || 4.4
|- style="background-color:#80BFFF; font-weight:bold;"		||
| קריירה || || 78 || 12 || 15.0 || 0.415 || 0.331 || 0.429 || 2.8 || 0.7 || 0.5 || 0.3 || 3.7
|}

===בפלייאוף ה-NBA===
{| class="wikitable sortable" style="font-size:95%; text-align:right;"
! עונה !! קבוצה !! משחקים !! חמישייה !! דקות !! % מהשדה !! % משלוש !! % מהעונשין !! ריבאונדים !! אסיסטים !! חטיפות !! חסימות !! נקודות
|-
| 	|| מיאמי	|| 8 || 0 || 3.9 || 0.429 || 0.600 || 0.000 || 0.6 || 0.4 || 0.0 || 0.0 || 1.1
|- style="background-color: #EFEFEF;"		||
| 	|| מיאמי	|| 18 || 0 || 8.9 || 0.615 || 0.500 || 0.800 || 1.3 || 0.3 || 0.6 || 0.1 || 3.3
|- style="background-color:#80BFFF; font-weight:bold;"		||
| קריירה || || 26 || 0 || 7.4 || 0.587 || 0.524 || 0.800 || 1.1 || 0.3 || 0.4 || 0.1 || 2.7
|}

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מרילנד: כדורסלנים
קטגוריה:כדורסלני אוניברסיטאות ומכללות בארצות הברית
קטגוריה:כדורסלני דלאוור 87'
קטגוריה:כדורסלני פילדלפיה 76'
קטגוריה:כדורסלני קריילסהיים מרלינס
קטגוריה:כדורסלני מיאמי היט
קטגוריה:שחקני NBA שלא נבחרו בדראפט
קטגוריה:אמריקאים שנולדו ב-1996
קורטקס (אנטומיה)

קליפת המוח, במקרה זה של קוף [[מקוק רזוס, היא השכבה החיצונית המתוארת בסגול כהה.]]
באנטומיה ובזואולוגיה , קורטקס (או קליפה) היא השכבה החיצונית (או השטחית) של איבר. המילה קורטקס היא ממקור לטיני. איברים עם קליפות מוגדרות היטב כוללים כליות, בלוטות יותרת הכליה, שחלות, תימוס וחלקים במוח, כולל קליפת המוח.<ref name="a"></ref>

== דוגמאות בולטות ==
קליפת הכליה, מסומנת כאן במספר 2 .
* קליפת הכליה, בין הקפסולה הכלייתית למדולה הכלייתית ; מכילה את גופיפי הכליה עם הפקעיות (גלומרולי) החשובות לסינון הדם.
* קליפת האדרנל, הממוקמת לאורך ההיקף של בלוטת יותרת הכליה ; מסייעת בתגובת הדחק באמצעות ייצור הורמונים סטרואידיים שונים, הנקראים קורטיקוסטרואידים (או קורטיקואידים).
* קליפת התימוס מורכבת בעיקר מלימפוציטים; מתפקדת כאתר לרקומבינציה סומטית של קולטני תאי T וברירה חיובית.
* קליפת המוח היא השכבה החיצונית של המוח הגדול, ממלאת תפקיד מפתח בזיכרון, תשומת לב, מודעות תפיסתית, מחשבה, שפה, תכנון ותנועה.
* קליפת העצם היא השכבה החיצונית, הצפופה והקשה של העצם; נבדלת מרקמת העצם הספוגית הפנימית.<ref></ref>
* קליפת השחלה היא השכבה החיצונית של השחלה ומכילה את הזקיקים.
* קליפת הלימפה היא השכבה החיצונית של בלוטת הלימפה.

==הערות שוליים==

קטגוריה:אנטומיה
Nightmare (אלבום סינגל)

Nightmare הוא אלבום סינגל הבכורה של להקת הבנות הדרום קוריאנית Dreamcatcher. זהו המיני-אלבום הראשון של הלהקה לאחר שינוי שם הלהקה מ-MINX<ref name="DC"></ref> והוספת החברות החדשות הנדוג<ref></ref> וגאהיון.<ref></ref> המיני-אלבום יצא לאור ב-13 בינואר 2017 והגיע מקום ה-20 במצעד האלבומים של סירקל צ׳ארט. בנוסף, השיר Chase Me נכנס למקום ה-19 ברשימת שירי הקיי-פופ הטובים ביותר של המגזין בילבורד לשנת 2017.<ref></ref>

== רקע ==
באמצע 2016 הודיעה Happy Face Entertainment שלהקת MINX תפעל מחדש תחת השם דרים קאצ׳ר עם שתי חברות נוספות - גאהיון והנדוג. בחודשים הבאים Happy Face Entertainment פרסמה תמונת טיזר רשמית והודיעה שהקבוצה תתחיל את פעילותה במחצית הראשונה של 2017.<ref></ref>

ב-13 בינואר 2017 Happy Face Entertainment הוציאה לאור את המיני-אלבום הראשון של דרים קאצ׳ר "Nightmare", עם הסינגל המוביל "Chase Me".<ref></ref> ב-19 בינואר, הלהקה ביצעה הופעת בכורה רשמית בתוכנית אם קאונטדאון.

== רשימת השירים ==

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
|-
!קוריאה הדרומית
|13 בינואר 2017
|תקליטור • הורדה דיגיטלית
|Happy Face Entertainment, Interpark
|}

== קישורים חיצוניים ==

== הערות שוליים ==

קטגוריה:אלבומי בכורה מ-2017
קטגוריה:אלבומי סינגל
קטגוריה:אלבומים בקוריאנית
ילדונת

"ילדונת" הוא שיר בביצוע הזמר הישראלי עוזי פוקס. תלמה אליגון־רוז כתבה את השיר, וקובי אשרת הלחין אותו. השיר פורסם כסינגל מתוך אלבומו של פוקס "כן כן!", שהתפרסם ב־1974.

ב־2000 ביצעו פבלו רוזנברג ויואב יצחק גרסת כיסוי לשיר בתוכניתו של מני פאר "אצל מני". גרסתם זכתה ב"פרס תמוז" (2000) בקטגוריית "ביצוע מחודש לשיר". בהמשך נכלל השיר באלבומו של רוזנברג "כל יום יותר" (2001), ובאלבום הדואטים של יצחק "שר בשניים" (2001). בדומה לגרסה המקורית, זכתה גם גרסה זאת להצלחה במצעדי הפזמונים.

== על השיר ==
תלמה אליגון קיבלה את המנגינה מקובי אשרת וכתבה את המילים. עוזי פוקס סיפר שהיא כתבה את השיר על בתו הקטנה, שאליה הוא פונה בשירתו. אומנם אליגון רוז אמרה לימים שכתבה את השיר (באופן לא מודע) על עצמה.

השיר הוקלט באולפני טריטון על מכשיר הקלטה ארבעה ערוצים אנלוגי . חדר ההקלטות באולפן היה קטן מאוד, ועוצמת קולו של עוזי פוקס הייתה חזקה מדי בשבילו, ולכן נשלח פוקס לתא השירותים של האולפן, ומשם הוא הוקלט. השיר נכלל באלבומו של פוקס "כן כן!", היה הלהיט הגדול ביותר ממנו, והושמע ברדיו פעמים רבות.

== הצלחה ==
הגרסה המקורית

השיר נכנס למצעדי הפזמונים השבועיים של הגל הקל בערך באפריל 1974 וצעד לפחות 10 שבועות, עד 17 ביוני 1974, אז יצא מהמצעד. בשיאו הגיע למקום השני ב־13 במאי 1974. במצעד השנתי של קול ישראל לשנת תשל"ד הגיע השיר השיר למקום ה־14.

גרסת פבלו רוזנברג ויואב יצחק

השיר בביצוע רוזנברג ויצחק הוצג ב"פינה לשיפוטכם" כמועמד למצעד הפזמונים השבועי של רשת ג' ב־27 בפברואר 2000. הוא זכה להצלחה וצעד תשעה שבועות, עד 14 במאי 2000, אז יצא מהמצעד. בשיאו הגיע למקום השני, ב־19 במרץ 2000. במצעד השנתי של התחנה לשנת תש"ס השיר הגיע למקום ה־26.

== מיקומי שיא ==
=== מצעדים שבועיים ===
עוזי פוקס

פבלו רוזנברג ויואב יצחק

=== מצעדי סוף שנה ===
עוזי פוקס

פבלו רוזנברג ויואב יצחק

== קישורים חיצוניים ==

* [https://youtu.be/ERTQ49nSEtM?si=znsfs5QmQZfJBUqd "ילדונת" בביצוע פבלו רוזנברג ויואב יצחק], באתר יוטיוב

== ביאורים ==

== הערות שוליים ==

קטגוריה:שירי 1974
קטגוריה:סינגלים מ-1974
קטגוריה:סינגלים מ-2000
קטגוריה:שירי עוזי פוקס
קטגוריה:שירים בעברית
קטגוריה:שירים שנכתבו על ידי תלמה אליגון-רוז
קטגוריה:שירים שהולחנו על ידי קובי אשרת
קטגוריה:סינגלים בהוצאת CBS ישראל
XRISM

X-Ray Imaging and Spectroscopy Mission (ידוע גם כ- (XRISM)) הוא טלסקופ חלל של סוכנות החלל היפנית שפועל בתחום קרני רנטגן החל משנת 2023.
==משימה==
עם סיום פעילות של סוזאקו בשנת 2015 ובהתחשב בכך שפעילות טלסקופ החלל צ'נדרה וטלסקופ החלל ניוטון נמשכת כבר מעל ל-15 שנים היה צורך בשיגור טלסקופ חלל שפועל בתחום קרני רנטגן. שיגור טלסקופ Hitomi בוצע בשנת 2016 אך הוא נהרס זמן קצר לאחר שיגורו.

בהתאם לכך בסוכנות החלל היפנית בשיתוף פעולה עם נאס"א הוחלט על שיגור טלסקופ חלל חדש. החלטה התקבלה ביוני 2016 ובקיץ 2017 נחתם חוזה שיתוף פעולה עם נאס"א.

בניית החללית הועברה למיצובישי. על החללית הותקנו 2 מכשירים:

* Resolve - ספקטרומטר שפועל בתחום eV 7- eV 5. הוא נבנה על ידי נאס"א ומרכז טיסות החלל גודרד. המכשיר דורש הליום נוזלי לקירור. הוא צפוי להפסיק לפעול לאחר 3 שנים.
* Xtend - רגש קרני רנטגן ו-CCD שפועל בתחום eV 13- eV 0.4. הוא נבנה ביפן.

לכל מכשיר הוצמד טלסקופ נפרד.

כעיקרון זה אותם המכשירים שהותקנו ב-Hitomi.

השיגור בוצע ב-6 בספטמבר ממרכז החלל טנגשימה ביחד עם גשושית יפנית SLIM לחקר הירח.

מגן של Resolve לא נפתח עד הסוף. למרות זאת היה ניתן להפעיל את המכשיר אך בתחום רגישות קטנה מהמתוכנן. מגן של Xtend נתפתח כמתוכנן.

לאחר תקופת כיול ובדיקות החלו תצפיות סדירות והעברת הנתונים המדעיים לתחנות קרקע.

== קישורים חיצוניים ==

* [https://global.jaxa.jp/projects/sas/xrism/ תיאור המשימה באתר סוכנות החלל היפנית]
* [https://heasarc.gsfc.nasa.gov/docs/xrism/ תיאור המשימה באתר נאס"א]

קטגוריה:טלסקופי חלל בחלקים הבלתי נראים של הספקטרום
קטגוריה:לוויינים יפניים
אקמק

אקמק, (מילה טורקית, שמשמעותה היא לחם) הוא סיפור ידוע של אשר ברש על תקופת שלהי השלטון העות'מאני בארץ ישראל. הסיפור נלמד בישראל בבתי הספר במשך הרבה שנים והפך במידה מסוימת לסמל לתקופה.
חייל עות'מאני ב[[מלחמת העולם הראשונה, בארץ ישראל]]
הסיפור פורסם לראשונה ב”הפועל הצעיר”, כרך 13 גיליון 46–47, עמ’ 47-48, ב-19.9.1920 ותוך זמן קצר פורסם ב”הצפירה”, עמ’ 23 ב-13.10.1920.

הסיפור יצא לאור שוב ושוב, בקובץ הסיפורים של אשר ברש “עלי אדמות”, ב"הוצאת מצפה”, תל אביב, תרצ”ו 1936, באנתולוגיה "מבחר הספור הארץ-ישראלי: אנתולוגיה של הפרוזה הארצישראלית החדשה בצירוף הערכות ספרותיות", ברבעון להיסטוריה של האוניברסיטה הפתוחה, זמנים מספר 126 (2014), בגיליון שהוקדש למאה שנה לפריצת מלחמת העולם הראשונה, כסיפור מייצג של מלחמת העולם הראשונה ועוד.

==עלילה==
הסיפור נארג סביב מפגש של המספר עם חייל עות'מאני בתקופת התפוררות הצבא העות'מאני בארץ ישראל וכיבושה על ידי הצבא הבריטי. המספר, שהוגלה מביתו על ידי השלטון העות'מאני, מתגורר בחיפה ולביתו השכור מזדמן החייל, שמראהו מעיד על מצבו הרע. נוצרת אינטראקציה קצרה בין החייל ובין ילדי המספר והחייל מבקש "אקמק", מקבל פרוסת לחם ועוזב.

== קישורים חיצוניים ==
* [https://msradio.huji.ac.il/wwwroot/drama/ekmek48k.mp3 הסיפור "אקמק" בתשדיר רדיו]
* [https://msradio.huji.ac.il/wwwroot/drama/naorekmek48k.mp3 דר' מרדכי נאור מתראיין על הסיפור "אקמק"]

==הערות שוליים==

קטגוריה:סיפורים קצרים בעברית
עומר אבו א-נסר

עֻמַר אַבּוּ א-נַּסְר (בערבית: عمر أبو النصر, תעתיק מדויק: עמר אבו אלנצר; 1888–1960) היה סופר והיסטוריון לבנוני. כתיבתו התמקדה בחיבורים עממיים היסטוריים, ובכלל זה 28 ספרים על אישים בהיסטוריה הערבית והאסלאמית, וסגנונו מאופיין במיזוג יסודות חדשים ועתיקים כאחד.

נולד וגדל בביירות ועבד בעיתונות בלבנון, בסוריה ובמצרים. הוציא לאור את העיתון "אל-ג'אמעה א-סוריה" (האוניברסיטה הסורית, الجامعة السورية) בשנת 1919 ואת כתב העת "אל-ג'אמעה אל-מוסוורה" (האוניברסיטה המצולמת, الجامعة المصورة) בשנת 1923.

עם האישים שעליהם חיבר ספרים נמנים: עלי בן אבי טאלב ועאישה, הח'ליפים הראשונים, ענתרה אבן שדאד, אל-חג'אג' בן יוסף ואבן סעוד. כמו כן חיבר ספרים על נדידת שבט בנו הלאל, על מסדר החשישיון, על המנדט הבריטי והמרד הערבי הגדול יחד עם אמין עקל ואבראהים נג'ם, ועל מרגלים ישראלים בארצות ערב.

חיבורו הספרותי הידוע ביותר הוא "בשדה הספרות והמליצה", שיצא לאור בשנת 1932.

בנוסף על חיבוריו המקוריים, תרגם וערך ספרים, כמו גם פיקח על ירידת ספריו לדפוס בהוצאה לאור בביירות. מקצת מספריו יצאו לאור לאחר מותו.

== הערות שוליים ==

קטגוריה:סופרים לבנונים
קטגוריה:היסטוריונים
קטגוריה:ילידי 1888
קטגוריה:נפטרים ב-1960
טבח אדנה

טבח אדנה (בארמנית: Ադանայի կոտորած, בטורקית: Adana Katliamı) היה מעשה טבח המוני שבו נרצחו עשרות אלפי נוצרים ארמנים בידי עות'מאנים מוסלמים באפריל 1909, בוילאייט אדנה של האימפריה העות'מאנית בזמן ההפיכה הנגדית העות'מאנית. בסביבות 20,000 עד 25,000 בני אדם נרצחו בשורה של מעשי טבח שנמשכה כחודש שלם, באדנה ובערים הסובבות אותם, רובם ארמנים; דווח כי גם כ-1,300 אשורים נרצחו במהלך הטבח.

בניגוד למעשי הטבח הקודמים של החמידים, האירועים לא אורגנו על ידי הממשל המרכזי אלא יזמו על ידי פקידים מקומיים, אינטלקטואלים ואנשי דת איסלאמיים, כולל תומכי מועצת האיחוד והקידמה (CUP) באדנה. הפרופסור להיסטוריה רונלד גריגור סאני מאוניברסיטת מישיגן מתאר את טבח אדנה כ"יותר כמו מהומה עירונית שהידרדרה לפוגרום ולא הרג המוני ביוזמת המדינה".

הטבח באדנה היה חלק משרשרת אירועים של התנכלויות, אלימות ומעשי טבח שהובילו בסופו של דבר לרצח העם הארמני ב-1915.

==רקע==
בשנת 1908 התרחשה באימפריה העות'מאנית הפיכה צבאית, כאשר "הטורקים הצעירים" תפסו את השלטון והדיחו את הסולטאן. עם עלייתם של הטורקים הצעירים קיוו הארמנים לזכות ולממש את שאיפתם לאוטונומיה. ואכן, בתחילת שלטונם של הטורקים הצעירים קיבלו הארמנים שוויון זכויות, זכות לשרת בצבא (שהייתה נתונה עד אז למוסלמים בלבד) וזכות להיבחר לפרלמנט החדש.

הרובע הארמני של אדנה נבזז והרוס לאחר מעשי הטבח ב-1909.
בתחילת 1909 נערכה הפיכת-נגד על ידי מספר גורמים צבאיים עות'מאניים ראקציונרים, בצירוף סטודנטים לתאולוגיה אסלאמית, שמטרתם הייתה להחזיר את השליטה במדינה לסולטאן ולשלטון השריעה. מהומות וקרבות פרצו בין הכוחות הראקציונרים לבין כוחות מועצת האיחוד והקידמה, עד שמועצת האיחוד והקידמה הצליחה לבסוף לדכא את המרד באירוע 31 במרץ (לפי הלוח היוליאני, 13 באפריל לפי הלוח הגרגוריאני).

אך בעוד שתנועת הפיכת-הנגד סימנה בהתחלה את ממשלת הטורקים הצעירים כמטרה, היא גלשה לפוגרומים נגד הארמנים, שנתפשו כמי שתמכו בהחזרת החוקה ושימשו כשעיר לעזאזל בין הכוחות.

==הטבח==
כאשר נקראו כוחות צבא עות'מאניים לטפל באירועים, במקום לנסות לשכך את האלימות, הם השתתפו בביזת מובלעות ארמניות בנפת אדנה שבקיליקיה באזור החוף. בטבח אדנה נרצחו כ-20,000 ארמנים ורבעים וכפרים ארמנים נשרפו ונשדדו. בעוד שהמרד נמשך עשרה ימים בלבד, הוא גרם לפוגרום ומעשי טבח בארמנים שנמשכו למעלה מחודש.

==תגובות==
ארשגוהי טאוטיג היא הראשונה שדיווחה על האירוע וביקרה במקום. זאבל יסאיאן עשתה מספר כתבות על הנושא וכתבה יצירות ספרותיות בהקשר לרצח העם באדנה.

===תגובות ביישוב היהודי בארץ ישראל===
ב-4 במאי 1909, לאחר טבח אדנה שהחל בחודש אפריל, פרסם איתמר בן-אב"י, עורך העיתון "הצבי" של אליעזר בן-יהודה, מאמר־מערכת בשם "אנחנו", בו הוא מאשים את היהודים בעמידה מן הצד ואדישות אל מול הטבח שעורכים הטורקים בארמנים: . בן-אב"י טוען במאמר כי היהודים בירושלים אינם אוספים כספים לתרומה, למרות בקשת העדה הארמנית, וזאת מתוך אתנוצנטריות, שאף נוספת לה מסורת עממית: "לפי מסורה בעם הפשוט, הארמנים אינם אלא עמלקים". משום כך החליט בן אב"י לפתוח בעיתון מגבית "לטובת הארמנים הנשחטים" ולפרסם קול קורא: .

ב-17 במאי 1909, במדור "חדשות אחרונות" תחת הכותרת "הטבח בארמנים" נכתב בעיתון: . כעבור יומיים, תחת כותרת זהה נכתב: . למחרת, תחת הכותרת "הטבח בעדנה", עודכנו המספרים: .

==קישורים חיצוניים==

==הערות שוליים==

קטגוריה:רצח העם הארמני
אדנה
קטגוריה:האימפריה העות'מאנית: רדיפת נוצרים
קטגוריה:1909
רעידת האדמה והצונאמי במפרץ ליטויה (1958)

ב-9 ביולי 1958, אירעה רעידת אדמה חזקה במפרץ ליטויה (בשעה 22:15:58 PST) ובעקבותיה מגה-צונאמי. רעידת האדמה הייתה בעצמה בסולם מגניטודה לפי מומנט של 7.8 עד 8.3 ועוצמת 9 (מקסימלית) בסולם מרקאלי. היא התרחשה בהעתק המלכה שארלוט וגרמה למפולת אבנים של כ-30&nbsp;מיליון מטרים מעוקבים וכ-90&nbsp;מיליון טון לתוך הכניסה הצרה של מפרץ ליטויה, שבאלסקה. הפגיעה נשמעה גם במרחק של 80 קילומטרים משם,<ref name="SitNews"></ref> ותזוזה פתאומית של מים הביאה למגה-צונאמי ששטף עצים גם בגובה עצום של 524 מטרים בכניסה למפרץ גילברט.<ref name="Mader"></ref> זהו המגה-צונאמי הגדול והמשמעותי ביותר בעת החדשה. הצונאמי אילץ הערכה מחודשת של אירועי גלים גדולים והכרה באירועי התנגשות, נפילות סלעים ומפולות כגורמים לגלים גדולים מאוד.<ref name=":1"></ref>
ניתן לראות נזקים מהמגה-צונאמי של מפרץ ליטויה משנת 1958 בתצלום אוויר אלכסוני זה של [[מפרץ ליטויה, אלסקה כאזורים הקלים יותר בחוף שבהם עצים נעקרו. החץ האדום מציג את מיקום המפולת, והחץ הצהוב מציג את מיקומה של נקודת השיא של הגל השוטף את היבשה.]]
פגיעה בעץ בפתח המפרץ מהגל. כובע מונח על גדם עבור קנה מידה.
השפעת הצונאמי עדיין ניכרת ב-2010. צמחייה מבוגרת שונה הנראית על הרכס המפריד בין קרחון ליטויה לחלקו העיקרי של המפרץ – מבט לצפון מראש המפרץ, קרחון ליטויה מימין.
תרשים של מגה-צונאמי במפרץ 1958 המראה את תנועת המפולת, תנועת הגלים והאזורים שנחרבו על ידי הגל באמצעות חיצים.

== רצף האירועים ==
מפרץ ליטויה הוא פיורד הממוקם על העתק המלכה שארלוט בחלק הצפון-מזרחי של מפרץ אלסקה. זהו מפרץ בצורת T ברוחב של 3 ק"מ ואורך של 11 ק"מ.<ref name="t14web.lanl.gov"></ref> מפרץ ליטויה הוא פתח גאות ושפל עם עומק מרבי של 220 מטרים. לכניסה הצרה של המפרץ יש עומק של 10 מטרים.<ref name="t14web.lanl.gov" /> שתי הזרועות היוצרות את החלק העליון של צורת ה-T של המפרץ הן פתחי גילברט וקרילון והן חלק מתעלה בהעתק.<ref name="drgeorgepc.com"></ref>

ב-170 השנים האחרונות היו במפרץ ליטויה ארבעה צונאמים מעל 50 מטרים: ב-1854 (120 מטר), 1899 (61 מטר), 1936 (150 מטר), ו-1958 (520 מטר).<ref name="Miller1960"></ref><ref name="Casey2010"></ref>

ליד פסגת הרי פייר-וות'ר יושבים הקרחונים ליטויה וצפון-קריליון. כל אחד מהם בערך 19 קילומטרים אורך, ו- 1.6 קילומטרים רוחב בגובה של 1,200 מטר. הנסיגות של הקרחונים הללו יוצרים את צורת ה"T" הנוכחית של המפרץ, פתחי גילברט וקרילון.<ref name="drgeorgepc.com" />
חלק מהחוף הדרומי של מפרץ ליטויה מציג את קו השוליים, עם סלע חשוף מתחת

== לקריאה נוספת ==
* 
* 

==קישורים חיצוניים==

== הערות שוליים ==

קטגוריה:ארצות הברית: מפולות
קטגוריה:אלסקה: אסונות טבע
קטגוריה:צונאמי
קטגוריה:1958 בארצות הברית
בירסה מונדה

בירסה מונדה (בהינדי: बिरसा मुंडा ; 15 בנובמבר 1875 – 9 ביוני 1900) היה לוחם חירות הודי ומנהיג שבטי בולט בג'הרקאנד.

== ביוגרפיה ==
תאריך לידתו של בירסה אינו ידוע במדויק, אך התאריך המקובל הוא ב־15 בנובמבר 1875. על פי מקורות שונים, בורסה היה בגיל 20 עד 22 כשהחל את תנועתו ב־1895, דבר שיציב את לידתו בטווח של 1873–1875 אך יש הטוענים כי גילו באותה העת נע בן 22 ל־25, דבר שיציב את לידתו בין 1870 ל־1873. בירסה מונדה נולד וגדל באזורים השבטיים של ביהר וג'הרקאנד, אז כחלק מנשיאות בנגל של הודו הבריטית. הוריו, שהשתייכו ל, היו נוודים ועברו מכפר לכפר במהלך ילדותו.

מונדה למד בסאגה תחת ג'איפל נאג, ובהמשך הומר לנצרות על מנת להצטרף לבית ספר מיסיונרי גרמני, אך עזב אותו לאחר שנוכח שהבריטים מעוניינים להמיר שבטים באמצעות חינוך. לאחר שעזב את הלימודים, הקים תנועה דתית בשם בריסאיט, שעד מהרה התחרתה במאמצי ההמרה המיסיונרים. התנועה הייתה זרם וישנואי שקרא למונותאיזם, ונתנה דגש לצניעות, טוהר והתנגד לשחיטטת פרות. מונדה הכריז על עצמו כנביא ומשיח שבא להשיב את עמו לממלכתם הקודמת. הוא הכריז על תחילת עידן "מונדה ראג'" (שלטון מונדה)

ב־1984 הצטרף מונדה לתנועת הסראדר שקראה לאדמה וזכויות עבור בני השבטים. התקיפות שהוביל מונדה על הבריטים הובילו להכרזה של פרס בן 500 רופי על ראשו.

הוא נעצר על ידי הבריטים ושחרר בינואר 1898. לאחר שחרור שב לגייס תמיכה נגד הבריטים, ולאחר שגייס צבא קטן, יצא למתקפה נוספת על הבריטים ב־1899.

ב־3 במרץ 1900 נתפס מונדה על ידי הבריטים לא רחוק מ, לאחר שהפתיעו את צבא הגרילה שלו במהלך שנתו. הוא נפטר בכלא בראנצ'י ב־9 ביוני 1900.

תנועת המרד שלו התפרקה בעקבות תפיסתו, אך דמותו הפכה לדמות מוערצת בג'הרקאנד.

כשמדינת ג'הרקאנד הופרדה מביהר ב־2000, נעשה הדבר ב־15 בנובמבר, יום הולדתו של בירסה.

== קישורים חיצוניים ==

== הערות שוליים==

קטגוריה:תנועת העצמאות ההודית
קטגוריה:ג'הרקאנד
קטגוריה:ילידי 1875
קטגוריה:נפטרים ב-1900
בדמבורה

בדמבורה (באזרית: Badambura) הוא מאפה מתוק הנפוץ באזרבייג'ן, איראן, טורקיה ומדינות הקווקז<ref></ref><ref></ref>.

המאפה מורכב מקמח, שקדים, שמנת חמוצה, ביצים, אבקת סוכר, הל וחמאה, שאותם מערבבים, מעצבים ולאחר מכן אופים.

פירוש השם בדמבורה הוא מאפה שקדים שעליהם מבוסס הקינוח.

נהוג להגיש את המאפה בעיקר בחתונות, פסטיבלים ובחג הנורוז (Novruz) כשהוא חם ובליווי תה או קפה טורקי<ref></ref><ref></ref>.

מלבד הגרסה האזרית, קיימת גם גרסה טורקית הנקראת קורבייה, שקרפרה וגרסאות נוספות הנפוצות בעיקר בגאורגיה, ארמניה, בולגריה, קזחסטן, קירגיזסטן ובארצות ערב.

== ראו גם ==

* שקרפרה
* בסבוסה

== קישורים חיצוניים ==

* [https://travelinbaku.com/en/blog-detailed/124 מתכון למאפה בדמבורה], באתר Travelinbaku

== הערות שוליים ==

קטגוריה:אוכל רחוב
קטגוריה:מזון מהיר
קטגוריה:המטבח הטורקי: קינוחים
קטגוריה:המטבח האזרי
קטגוריה:קינוחים
קטגוריה:מאפים
כנפי מלאך

כנפי מלאך (באנגלית: Angel wings) שמכונות במאות שמות בעשרות שפות הן מאפה פריך מתוק מסורתי העשוי מבצק שמעוצב לסרטים מעוותים דקים, שמטוגנים בשמן עמוק ומפזרים עליהם אבקת סוכר.

== מאפיינים ==

המאפה המשותף למטבחים אירופיים רבים שולב במטבחים אזוריים אחרים (כגון המטבח האמריקאי) על ידי אוכלוסיות מהגרים. המאפה נאכל לרוב בתקופה שלפני התענית של הנצרות לרוב במהלך הקרנבל וביום ה"ז'ידי גרא" (Jeudi gras), ביום חמישי האחרון לפני התענית.&nbsp;אין להתבלבל עם ה"מרדי גרא" (Mardi Gras), יום לפני תחילת התענית (יום רביעי של האפר). יש מסורת במדינות מסוימות אצל הבעלים, לתת כנפי מלאך לנשותיהם ביום שישי ה-13, כדי למנוע מזל רע.

== מרכיבים ==
המרכיבים המשמשים להכנת כנפי מלאך כוללים בדרך כלל קמח, מים, חלמון ביצה, אבקת סוכר, אלכוהול כלשהו על פי רוב רום, וניל ומלח.

== שמות חלופיים ==
במטבחים הלאומיים השונים, כנפי מלאך מכונות במאות שמות שונים.

=== בולגריה ===
בבולגריה, כנפי מלאך נקראות קוקוריני (Kukurini), ונמצאות רק בבנסקו, דרום מזרח בולגריה. בדרך כלל מפזרים עליהם אבקת סוכר.

=== קרואטיה ===
קרושטולה (Kroštule) הוא מאפה מסורתי מדלמטיה ואיסטריה.<ref name="Krostule"></ref> הוא נעשה על ידי טיגון בצק בשמן עמוק.

=== צרפת ===
בנייה באזור דופינה צרפת מטוגן בשמן עמוק לקרנבל במרדי גרא בפברואר]]
בצרפת, המאפה המטוגן מיוצר במרכז מזרח צרפת, כולל ליון וסנט סנט אטיין, והם קשורים קשר הדוק לבנייה. באופן מסורתי, חנויות הבשר הקר (נקניקים וכדומה) בליון מכרו בנייה ממש לפני התענית, בשל תכולת השומן הגבוהה שלהן. הם מיוצרים גם בבית כדרך להשתמש בעודפי שומן לבישול, אשר היה מתבזבז במהלך התענית. לאחרונה, מאפיות מייצרות אותם, מכבדות פחות או יותר את מסורת התענית.

=== הונגריה ===
הצ'רגה (Csöröge) ההונגרי עשוי מחלמון ביצה, קמח, חומר התפחה, סוכר, מלח וקוניאק או ברנדי. הם מטוגנים בשמן עמוק ומפזרים עליהם אבקת סוכר. הם מסורתיים בחתונות ולא קשורים לחגים הנוצריים.

=== איטליה ===
קיאקיארה (בתרגום בערך: פטפטניות) תוצרת בית
קיאקיארה (בתרגום בערך: פטפטניות) נאכל בזמן הקרנבל. שמותיהם האזוריים השונים כוללים: frappe (שם משותף עם פינוקים דומים) ברומא ובלאציו, sfrappole באמיליה-רומאניה, בוג'יה (שקרים) בג'נובה ובפיימונטה. גלאני או קרוסטולי בונטו ובפריולי-ונציה ג'וליה. פְרִיטֶה וכן עוד שמות אזוריים רבים אחרים קיימים. וריאציות אזוריות במתכון כוללות פיזור גרידת הדרים, בדרך כלל תפוז או לימון, או שימוש ביין אניסט כבסיס אלכוהולי. מקובל מאוד במשפחות איטלקיות להכין אותם בבית.

=== ליטא ===
"Žagarėliai" הן המקבילות של כנפי מלאך בליטא.

=== פולין ===
Faworki ו-Chrusty הן צורות הרבים של המילים faworek ו־chrust בהתאמה. המילה הפולנית chrust פירושה "ענפים יבשים שנשברו מעצים" או "מטאטא זרדים".<ref>[http://www.sjp.pl/co/chrust chrust] Polish online dictionary (Polish). Retrieved November 25, 2009.</ref>

=== אוקראינה ===
Verhuny הן עוגיות מתוקות, מטוגנות בשומן חזיר, שיש להן צורה של רצועות מלבניות. Verhuny היא מוצר קונדיטוריה אוקראיני מבצק ללא שמרים, הכוללת קמח, חמאה, ביצים, סוכר ותוספים כמו אלכוהול (רום, ברנדי או הורילקה) או, במקרים קיצוניים, חומץ (חומץ לפעמים יחד עם אלכוהול).

=== ישראל ===
הפזואלוס שנאפו לפורים על ידי יהדות ספרד (כמו אוזני ההמן האשכנזים) דומה, אך לא זהה בצורה לכנפי מלאך.

== לקריאה נוספת ==
* Maejap-gwa, מאפה קוריאני בעל צורה דומה
* רשימת מזונות מבצק מטוגן

== קישורים חיצוניים ==

== הערות שוליים ==

קטגוריה:סופגניות
קטגוריה:המטבח האיטלקי: קינוחים
קטגוריה:המטבח הצרפתי: מאפים
קטגוריה:מאכלי קרנבל
דודג'ר (סדרת טלוויזיה)

דודג'ר (באנגלית: The Artful Dodger) היא סדרת טלוויזיה אוסטרלית שהופקה על ידי Curio Pictures ו־Beach Road Pictures השייכים ל־Sony Pictures Television עבור שירות הסטרימינג דיסני+. זהו המשך לרומן אוליבר טוויסט של צ'ארלס דיקנס.<ref></ref> בסדרה, תומאס סאנגסטר משחק בתור הדודג'ר, ודייוויד ת'יוליס בתור פייגין. הסדרה בת שמונה פרקים, ונוצרה על ידי ג'יימס מקנמרה, דייוויד מאהר ודייוויד טיילור. ביים והפיק אותה ג'פרי ווקר.

== עלילה ==
באוסטרליה של שנות ה-50, ג'ק דוקינס, מנתח לשעבר בצי המלכותי, מבסס את עצמו כרופא צעיר ומכובד. עם זאת, מכר ותיק, פייגין, צץ מחדש, ומאלץ את ג'ק, פעם כייס בלונדון המכונה "המשתמט האמנותי", לחזור לחיי פשע. ג'ק יוצר קשר עם בתו של המושל, השואפת להיות מנתחת. בעוד עברו של ג'ק מצטלב עם ההווה וכוחות חיצוניים מסכנים את מטרותיו, הנרטיב מתפרק, ומעלה שאלות האם הוא באמת יכול לעצב מחדש את חייו במושבה כפי שחזה.<ref></ref>

== שחקנים ==
* תומאס ברודי-סאנגסטר בתפקיד המשתמט האמנותי, ג'ק דוקינס, נפלט מהכלא על ידי האיש ששלח אותו לשם, דוקינס מופנה לצי המלכותי שם אצבעותיו המיומנות הופכות אותו למנתח. מעוטר בחצי האי קרים על עבודתו הרפואית, הומלץ לשרת במושבה.
* דייוויד תוליס בתפקיד נורברט פייגין, אביו הפונדקאי לשעבר של ג'ק וגנב מורשע. מועבר לפורט ויקטורי הוא מוצא את דוקינס ומנצל את היסטוריית העבר שלהם לטובתו. דוקינס מאפשר לפייגין לחקור את הצד התחתון של החברה לטובתו ולטובתו.
* מאיה מיטשל בתור ליידי בל פוקס, צעירה בעלת רצון חזק שמשתמשת במעמדה כבתו של המושל כדי להשיג את מה שהיא רוצה. היא אוהבת לייסר את אחותה, תוך שהיא מבלה את זמנה בקריאת ספרות בתחום הרפואה. היא משתמשת במנוף כדי לגרום לדוקינס לאמן אותה כמנתחת.
* דיימון הרימן בתור קפטן לוסיאן גיינס, המפקד הערמומי והקנאי של חיילי המושבה.

==קישורים חיצוניים==

== הערות שוליים ==

קטגוריה:סדרות טלוויזיה בריטיות
קטגוריה:סדרות טלוויזיה אוסטרליות
ויליאם אוסוולד מילס

ויליאם אוסוולד מילס האב (באנגלית: .William Oswald Mills Sr; ) היה פוליטיקאי אמריקאי שכיהן כחבר בית הנבחרים של ארצות הברית מטעם מחוז הקונגרס הראשון של מדינת מרילנד ממאי 1971 ועד להתאבדותו במאי 1973.

== ביוגרפיה ==
מילס נולד בעיר בית לחם (Bethlehem) שבמרילנד ב-12 באוגוסט 1924. הוא למד בבתי ספר ציבוריים במחוז קרוליין. לאחר שסיים את לימודיו בבית הספר התיכון פדרלסבורג ב-1941, בחר מילס להתגייס לשירות צבאי. הוא החל את שירותו בצבא ארצות הברית בשנת 1942, שיא מלחמת העולם השנייה, תחת פיקוד הגנרל ג'ורג' פטון בהארמייה השלישית. הוא השתתף בחציית נהר הריין ועוטר בכוכב הארד.

לאחר המלחמה החל לעבוד בחברת הטלפונים "C&P Telephone" וניהל את סניפי החברה בערים איסטון, קיימברידג', ופרסטון שבמרילנד. הוא עבד בחברה מ-1946 עד 1962. ב-1962 הצטרף לצוותו של חבר הקונגרס רוג'רס מורטון, וב-1970 הצטרף בעקבותיו למפלגה הרפובליקנית. כאשר מורטון מונה ב-1971 למזכיר הפנים של ארצות הברית בידי הנשיא ריצ'רד ניקסון, התמודד מילס בבחירות מיוחדות למילוי מקומו של מורטון במחוז הקונגרס הראשון של מרילנד.

בבוקר 24 במאי 1973 נמצא מילס ללא רוח חיים באורווה סמוך לבית מגוריו באיסטון שבמרילנד, בן 48 במותו. הוא נמצא עם פצע ירי עצמי בצד שמאל של חזהו לצד שוטגאן מוטל ליד גופתו. לאחר התאבדותו דווח כי היה בדיכאון בעקבות מותם של שלושה מעוזריו הפרלמנטריים בתאונת דרכים ב-1972 ובעקבות מאבקו של המנטור הפוליטי שלו, רוג'רס מורטון, במחלת הסרטן. עם זאת, חמישה ימים לפני מותו נחשף כי מילס קיבל מתנה לא-מדווחת בסך 25 אלף דולר אמריקני מוועדת הכספים של מטה הבחירות של הנשיא ניקסון במהלך הבחירות המיוחדות ב-1971. בסך הכל הייתה מתנה זו חלק מ-900 אלף דולר של תרומות לא-מנוהלות של הוועדה, על פי משרד האחריותיות הכללי (GAO). לו מילס היה מורשע בביצוע עבירות פיננסיות הוא עשוי היה לעמוד בפני קנס בגובה 1,000 דולר ושנת מאסר אחת.

בעוד שתחילה הצהיר מילס כי הוא לא עשה שום דבר רע, הוא החל לדאוג שתרומת הכספים הלא-מדווחת שלו תהרוס לו את הקריירה הפוליטית. באחד ממכתבי ההתאבדות שלו, קבע מילס שאין ביכולתו להוכיח את חפותו וראה בהתאבדות כפתרון היחיד למצוקתו. בסך הכל כתב מילס לפחות שבעה מכתבי התאבדות לנמנעים שונים, בהם אחד לבנו בו הפציר בו להיות ישר ושני לבוחריו. חרף דאגתו, השלטונות במרילנד טענו זמן קצר לאחר התאבדותו כי ייתכן ולא הפר את חוק מימון הבחירות המדינתי אשר לא נכנס לתוקף עד יולי 1971, חודשיים לאחר הבחירות המיוחדות בהן ניצח. למעשה, כלל לא היו אינדיקציות שהרשויות במרילנד יחקרו באורח רשמי את המקרה.

הוא נטמן בבית הקברות הילקרסט שבפדרלסבורג, מרילנד.

== קישורים חיצוניים ==
* 
* 

== הערות שוליים ==

קטגוריה:חוגרים אמריקאים במלחמת העולם השנייה
קטגוריה:חברי בית הנבחרים של ארצות הברית ממרילנד
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:מתאבדים אמריקאים: חשודים בפלילים
קטגוריה:אמריקאים שנולדו ב-1924
קטגוריה:אמריקאים שנפטרו ב-1973
בורטסוג

בורטסוג או באורסאק או בורצוג (בבשקירית: бауырһаҡ; בקזחית: бауырсақ; בקירגיזית: боорсок; במונגולית: боорцог; בטורקית: kabarcık, pişi, bişi, tuzlu lokma; בטורקמנית: pişme) הוא סוג של מאכל מבצק מטוגן המצוי במטבחים של מרכז אסיה, אידל-אורל, מונגוליה והמזרח התיכון.

== מאפיינים ==
המאכל מעוצב למשולשים או לפעמים לכדורים.<ref>Waters (2007), 51.</ref> <ref>Mayhew and Noble (2007), 112.</ref> הבצק מורכב מקמח, שמרים, חלב, ביצים, חמאה, מלח, סוכר, מרגרינה.<ref>Schreiber (2008), 107.</ref> בורטסוג טג'יקי מעוטר לעיתים קרובות בתבנית צולבת על ידי לחיצה על תחתית מסננת קטנה על הבצק לפני הטיגון.

בורטסוג נאכל לעיתים קרובות כקינוח, עם סירופ או ריבה או דבש. הם נחשבים לפעמים כעוגיות או כביסקוויטים, וכיוון שהם מטוגנים, לפעמים משווים אותם לסופגניות. מונגולים ועמים טורקים לפעמים טובלים בורטסוג בתה. במרכז אסיה אוכלים באורסאק לעיתים קרובות לצד צ'ורבה (מרק בטורקית).<ref>Schreiber (2008), 104.</ref>

אושטיפצי (בסרבית: בכתוב קירילי Уштипци; בכתיב לטיני: Uštipci) הם כדורי בצק מטוגנים דמויי סופגניה פופולריים בבוסניה והרצגובינה, קרואטיה, מקדוניה הצפונית, סרביה, במיוחד בוויבודינה, מחוז סרם וסלובניה, שם הם ידועים בשם "מִישקֶה".

== הכנה ==
בצק לבורטסוג נע ממרכיבים של מבצק פשוט, עד לבצק מתוק ופריך יותר. לדוגמה, מתכון קירגיזי טיפוסי מציין חלק אחד של חמאה, 7 חלקים של מי מלח ו-6 חלקים חלב, יחד עם שמרים וקמח, בעוד שמתכונים מורכבים יותר מוסיפים גם ביצים וסוכר. כמו כן, ניתן להכין את הבצק עם קאימק.

בורטסוג מכינים על ידי חיתוך הבצק המרודד לחתיכות. על אף שלא נעשה בדרך כלל במרכז אסיה, ניתן לכופף את החלקים הללו ולקשור אותם לצורות שונות לפני טיגון עמוק. זה נפוץ במיוחד בקרב המונגולים. הבצק מטוגן חום זהוב עמוק. שומן כבש משמש באופן מסורתי על ידי המונגולים כדי לתת לבורטסוג טעם נוסף, אך ניתן להחליף לשמן צמחי.<ref name="bo"></ref><ref name="bor"></ref><ref name="boos"></ref><ref name="bos"></ref>

== שיאי עולם ==
הבורטסוג הגדול ביותר (179 ק"ג) הוכן ב-20 באפריל 2014 באופה, רוסיה. 1,006 ביצים, 25 ק"ג סוכר, 70 ק"ג קמח, 50 ק"ג דבש בשקיר שימשו להכנתו.<ref></ref> שיא גינס נרשם באלמטי, ב-7 בספטמבר 2014, במהלך חגיגת יום האם, כאשר 856 קילוגרמים של בורטסוג הוכנו במקום אחד ביום אחד. החגיגה נערכה במתכונת של קרב קולינרי בין צוותי חמות מול כלות. בתחרות השתתפו שבע קבוצות.<ref></ref>

== גלריה ==
<gallery mode="packed" heights="150">
קובץ:Frying_boorsoq.jpg|טקסט=Kyrgyz boorsoq being fried in a stove-top qazan|בורטסוג קירגיזי מטוגן בקאזאן על כיריים
קובץ:BaursakKZ.JPG|טקסט=Kazakh baursaks|בורטסוג קזחיים
קובץ:İkrama_hazır_pişi.jpg|טקסט=Turkish pişi|פישי טורקי
</gallery>

== לקריאה נוספת ==
<div class="mw-content-ltr">
* 
*
*
</div>

== קישורים חיצוניים ==

* [http://www.mongolfood.info/en/recipes/boortsog.html מתכון] 1
* [http://shardsofmongolia.blogspot.com/2005/09/recipe-for-boortsog.html מתכון 2]
* [http://www.e-mongol.com/mongolia_culture_cooking-recipes.htm#Boortsog מתכון] 3
* [https://www.youtube.com/watch?v=lRpz2htay9Q טיגון קירגיזי בורסוק]
* [http://rinfom.com/kitchen/95-bavyrsak הבית שלי] - מתכונים למטבח טטארי

== הערות שוליים ==

קטגוריה:המטבח האוזבקי
קטגוריה:המטבח הסובייטי
קטגוריה:המטבח הרוסי
קטגוריה:סופגניות